**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2927-2/16**

**Podgorica,28.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/96612 od 16.09.2016. godine izjavljene radi poništaja akta Uprave za bezbjednost hrane, veterinu i fitosanitarne poslove broj: 060-323/16-0402-8/2 od dana 31.avgusta 2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 13.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 060-323/16-0402-8/2 od dana 31.avgusta 2016.godine kojim obavještava podnosioca zahtjeva br.16/96612 od 12.08.2016.godine, kojim je tražena kopija analitičkih kartica svih računa za period od 12/07/2016. do 17/07/2016, koje institucija ima u svom posjedu i koje je dužna objavljivati sedmodnevno (u skladu sa čl.28 st.3 Zakona o finansiraju političkih subjekata i izbornih kampanja) na osnovu člana 26 Zakona o slobodnom pristupu informacijama („Sl.list CG“ 44/12) da je tražena informacija dostupna na internet stranici Ministarstva poljoprivrede i ruralnog razvoja [www.minpolj.gov.me](http://www.minpolj.gov.me) .

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 15.08.2016.godine upućen zahtjev za pristup informacijama kojim je od Uprave za bezbjednost hrane, veterinu i fitosanitarne poslove traženo da dostavi kopije svih izdatih analitičkih kartica svih računa (za period od 12/07/2016 do 17/07/2016), koje institucija ima u svom posjedu i koje je dužna objavljivati sedmodnevno (u skladu sa čl.28 st.3 Zakona o finansiranju političkih subjekata i izbornih kampanja), a koje sadrže broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja. Navodi se da je dana 02.09.2016. godine Uprava za bezbjednost hrane, veterinu i fitosanitarne poslove dostavila akt br. 060-323/16-0402-8/2 od dana 31.avgusta 2016.godine kojim obavještava žalioca da je tražena informacija javno objavljena na zvaničnom sajtu organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao analitičku karticu koja nije sadržavala podatke za prvostepeni organ odnosno podaci nisu uključeni u analitičku karticu Ministarstva. Naime,odredbom člana 9 stav 1 tačka 2 Zakona o slobodnom pristupu informacijama je propisano da je informacija u posjedu organa vlasti faktičko posjedovanje informacije od strane organa vlasti (sopstvene informacije, informacije dostavljene od drugih organa ili trećih lica), bez obzira na osnov i način sticanja. Kako je nesporno, dalje žalilac navodi, da se tražene informacije nalaze u faktičkom posjedu prvostepenog organa, te da iste nijesu javno objavljene, žalilac smatra da je prvostepeni organ bio dužan iste dostaviti, a shodno navedenim zakonskim odredbama. Predlaže da Savjet Agencije poništi akt Uprave za bezbjednost hrane, veterinu i fitosanitarne poslove br. 060-323/16-0402-8/2 od dana 31.avgusta 2016.godine i meritorno odluči .

Nakon razmatranja spisa predmeta, žalbenih navoda, i neposrednog uvida na link prvostepenog organa <http://www.minpolj.gov.me/biblioteka?query=analiti%u010Dka&sortDirection=desc> na kom je objavljena tražena informacija zahtjevom za slobodan pristup informacijama br. 16/96612 i to: Analitička kartica za period od 12.07.2016.do 17.07.2016.godine, Savjet Agencije je našao da je žalba neosnovana.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Uprava za bezbjednost hrane, veterinu i fitosanitarne poslove u zakonskom roku podnosiocu zahtjeva dostavila obavještenje br. 060-323/16-0402-8/2 od 31.avgusta 2016.godine u kom se navodi da su tražene informacije javno dostupne na sajtu Ministarstva poljoprivrede i ruralnog razvoja, te je neposrednim uvidom na link http://www.minpolj.gov.me/biblioteka?query=analiti%u010Dka&sortDirection=desc utvrdio da je objavljena tražena informacija i to: Analitička kartica za period od 12.07.2016.do 17.07.2016.godine, pa je Savjet Agencije je našao da je žalba neosnovana. Savjet Agencije je utvrdio da je Uprava za bezbjednost hrane, veterinu i fitosanitarne poslove pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dala jasno obavještenje gdje se može pronaći tražena informacija na internet stranici Ministarstva poljoprivrede i ruralnog razvoja kojem pripada Uprava za bezbjednost hrane, veterinu i fitosanitarne poslove, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva poljoprivrede i ruralnog razvoja i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**